На основу Уговора о сарадњи на реализацији помоћи за куповину огревног дрвета са превозом за најугроженије породице избеглица и интерно расељених лица, заведеног у Комесаријату за избеглице и миграције Републике Србије, дана 21.новембра 2024. године под бројем: 9-9/1053, односно заведеног у oпштини Параћин, дана 25.новембра 2024. године, под бројем: 003295012 2024 06446 001 000 020 014 и Правилника о раду Комисијe за избор корисника помоћи за куповину огревног дрвета са превозом за најугроженије породице избеглица и интерно расељених лица са боравиштем на територији општине Параћин број 003443630 2024 06446 001 000 000 001 од 06.децембра 2024.године, Комисија за избор корисника помоћи за куповину огревног дрвета са превозом за најугроженије породице избеглица и интерно расељених лица са боравиштем на територији општине Параћин, образована од стране председника општине Параћин Решењем број 003347035 2024 06446 001 000 020 147 од 27.новембра 2024.године, у општини Параћин објављује

**ЈАВНИ ПОЗИВ**

**за подношење пријава за доделу помоћи у огревном дрвету са превозом за најугроженије породице избеглица и интерно расељених лица смештених на територији општине Параћин**

**I**

Доделу помоћи за куповину огревног дрвета са превозом (у даљем тексту: Помоћ) могу да остваре породична домаћинства избеглица и интерно расељених лица са боравиштем у општини Параћин (у даљем тексту: Општина).

Потребно је да подносилац пријаве и чланови његовог породичног домаћинства имају избеглички статус, односно да су евидентирани као интерно расељена лица, са боравиштем у општини Параћин (обавезно за подносиоца пријаве) и да испуњавају један од следећих услова и то:

1. породице без редовних месечних прихода или са недовољним месечним приходима;

2. једнородитељска домаћинства са дететом/децом до навршених 18 година живота или студентом/студентима до навршених 26 година живота на редовном школовању;

3. трочлано и вишечлано породично домаћинство са дететом/децом до навршених 18 година живота;

4. домаћинства са лицем којем је утврђен смањен или потпуни губитак радне способности или телесно оштећење (80% и више процената нвалидитета);

5. породична домаћинства са чланом породице са тешким обољењем и то: малигна обољења, бронхијална и срчана астма, тешка опструкција обољења плућа, активна туберкулоза, инфаркт срца, декомпензована срчана обољења, трансплантација срца, церебрално васкуларни инсулт, епилепсија, теже душевне болести, прогресивно нервно мишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести, остеомелитиси, ХИВ инфекције и друга тешка обољења, деца са инвалидитетом или сметњама у развоју итд.;

6. породице са више генерација, са једним или више чланова преко 60 година;

7. домаћинство старијих лица (жене преко 60 и мушкарци преко 65 година живота);

8. једночлана породична домаћинства са лицем преко 60 година живота и

9. породице са жртвом сексуалног/породичног насиља.

Услов за доделу Помоћи (осим за породична домаћинства наведена под тачком 5. овог члана) је да породично домаћинство подносиоца има примања по члану домаћинства, у висини мањој од 50% просечне нето плате на нивоу Републике Србије, а према последњем објављеном податку Републичког завода за статистику.

**II**

Помоћ се одобрава једнократно кроз куповину и доделу огревног дрвета са превозом, у укупном износу до 40.000,00 динара по породици, у складу са Уговором.

**III**

Помоћ, у виду доделе огревног дрвета са превозом, имају у складу са одобреним и расположивим средствима сви подносиоци пријаве, под једнаким условима, а према условима и критеријумима и реду првенства утврђеним овим Правилником.

**IV**

Поступак за избор корисника за доделу Помоћи спроводи Комисија, на основу поднете пријаве и приложене документације. Проверу пријаве и приложене документације спроводи Комисија.

Уколико се, до окончања поступка избора корисника, појаве нови и важни елементи за одлучивање, Комисија задржава право на поновно разматрање пријаве..

**V**

Уз пријаву за доделу Помоћи, која се подноси у општини Параћин, подносилац пријаве доставља и следеће доказе:

- фотокопије важећих избегличких/расељеничких легитимација (обавезно за подносиоца пријаве);

- фотокопије личних карата Републике Србије (очитане уколико су у питању биометријске карте са чипом) за сва лица старија од 16 и више година (не односи се на лица која имају важеће избегличке легитимације);

- важећа пријава боравишта на територији Општине (обавезно за подносица пријаве који је евидентиран као интерно расељено лице);

- доказ о приходима за све пунолетне чланове домаћинства и то: потврда послодавца о висини нето зараде за месец који претходи месецу објављивања јавног позива, уверење из Националне службе за запошљавање да се лице налази на евиденцији незапослених лица, чек од пензије за месец који претходи месецу објављивања јавног позива, потврда Републичког фонда за пензијско и инвалидско осигурање да лице остварује/не остварује право на пензију, оверена лична изјава код надлежног органа да лице остварује или не остварује приходе;

- медицинска документација не старија од годину дана;

- решење надлежног органа о смањеном или потпуном губитку радне способности/телесном оштећењу/сметњама у развоју

- жртве сексуалног/породичног насиља прилажу пресуду надлежног суда или извештај Центра за социјални рад и

- једнородитељске породице: потврда о смрти брачног друга; решење надлежног суда о проглашењу несталог лица за умрло; извод из матичне књиге рођених деце без утврђеног очинства; пресуда о разводу брака/доказ о поверавању малолетне деце/детета (уколико у пресуди о разводу брака није одлучено о поверавању детета или уколико се ради о ванбрачним партнерима чија је заједница престала да траје), а уз оба доказа потребно је приложити изјаву Подносиоца пријаве оверену код Јавног бележника да се Подносилац пријаве непосредно брине о детету и да самостално обезбеђује средства за издржавање, а да други родитељ не учествује или недовољно учествује у тим трошковима, а да, у међувремену, Подносилац пријаве није засновао брачну или ванбрачну заједницу.

Докази из става 1. алинеје 1. до 8. овог члана подносе се у фотокопији, а Комисија има право да од подносиоца пријаве тражи на увид оригинална документа.

Комисија ће изводе из књиге рођених за малолетну децу прибавити службеним путем.

**VI**

Комисија обавља следеће послове:

1. усваја и објављује Јавни позив на основу Правилника;

2. разматра, бодује и рангира поднете пријаве и

3. доноси Одлуку о избору корисника за доделу помоћи.

**VII**

Ред првенства за избор корисника за доделу Помоћи утврђује се на основу броја бодова које Подносилац пријаве на Јавни позив оствари, а према следећим мерилима:

1. једнородитељска домаћинства са дететом/децом до навршених 18 година живота или студентом/студентима до навршених 26 година живота на редовном школовању – 30 бодова;

2. жртве сексуалног/породичног насиља - 30 бодова;

3. трочлано и вишечлано породично домаћинство са децом до навршених 18 година живота – 20 бодова;

4. домаћинства са лицем којем је утврђен инвалидитет (80% и више процената нвалидитета)/ домаћинства са чланом породице са тешким обољењем – 20 бодова;

5. једночлана домаћинства са лицем преко 60 година живота – 20 бодова;

6. породице без редовних месечних прихода или са недовољним месечним приходима тј. да су укупни приходи породице мањи или до 50% просечне нето плате на нивоу Републике Србије по члану породичног домаћинства, према последњем објављеном податку Републичког завода за статистику – 20 бодова;

7. породице са више генерација, са једним или више чланова преко 60 година – 10 бодова;

8. домаћинство старијих лица (жене преко 60 и мушкарци преко 65 година живота) - 10 бодова.

Уколико два или више Подносиоца пријаве имају исти број бодова, предност има Подносилац пријаве који:

1) има већи број малолетне деце;

2) има већи број чланова породичног домаћинства;

3) има трудну жену у породичном домаћинству;

4) дуже борави на подручју Општине у оквиру које конкурише за Помоћ и

5) има мање приходе по члану породичног домаћинства.

**VIII**

Пријаву поднету након истека рока за подношење пријава на Јавни позив, Комисија не разматра.

Ако пријава садржи неки формални недостатак који спречава поступање по истој или ако је непотпуна, Подносилац пријаве се писаним путем позива да у року који одреди Комисија, а који не може бити краћи од 8 дана отклони уочене недостатке, уз упозорење на последице пропуштања.

Пријаву у погледу које Подносилац пријаве не отклони недостатке и то у року одређеном за поступање, Комисија не разматра.

Пријаву у погледу које Подносилац пријаве отклони уочене недостатке, у року из става 2. овог члана,Комисија разматра, као да је од почетка била уредна.

**X**

Комисија након разматрања, бодовања и рангирања поднетих пријава доноси Одлуку о избору корисника помоћи за доделу огревног дрвета са превозом (у даљем тексту: Одлука), која се објављује на истом месту као и Јавни позив.

**XI**

Рок за подношења пријава је 12 (дванаест) дана од дана објављивања Јавног позива за подношење пријава за доделу помоћи у огревном дрвету са превозом за најугроженије породице избеглица и интерно расељених лица смештених на територији општине Параћин, на огласној табли Управе за урбанизам, финансије, скупштинске и опште послове општине Параћин.

Јавни позив се објављује на огласној табли Управе за урбанизам, финансије, скупштинске и опште послове Параћин, као и на интернет презентацији Комесаријата за избеглице и миграције [www.kirs.gov.rs](http://www.kirs.gov.rs) и Општине [www.paracin.rs](http://www.paracin.rs) и локалним медијима.

Образац Пријаве на Јавни позив са фотокопијом Јавног позива преузима се у канцеларији број 7, повереништва Комесаријата за избеглице и миграције општине Параћин.

**Пријавни образац са потребном документацијом, подноси се Комисији за избор корисника помоћи за куповину огревног дрвета са превозом за најугроженије породице избеглица и интерно расељених лица са боравиштем на територији општине Параћин.**

**Пријавни образац са потребном документацијом подноси се на шалтеру број 8 ЈУМ-а (писарница) општине Параћин до 18.децембра 2024.године до 15:30 часова,**

Председник Комисије

Број: 003295012 2024 06446 001 000 020 014

У Параћину, 06.децембра 2024.године Душан Мијајловић, члан Општинског већа